बागसा पुलिसनि एडिसनेल एसपि लामहाउ दंगलनि दैदेन्नायाव आरो बरबरि थानानि असिनि नाजानायाव बे हाथियारखौ बोखांनो हायो होन्ना बागसा जिल्लानि एसपि हिरन्य बर्मनआ मोनसे खौरांगिरि मेलनि गेजेरजों मिथिहोदों ।बबेखानि बिथाङा फोरमायनाय बायदिब्ला बे हाथियारखौ दिरिं दैमानि रुगुङाव फबनानै दोन्नायनिफ्राय बोखांनो मोन्नाय जादों होन्नानै फोरमायना थारैनो बे फबनानै दोन्नाय हाथियारफोरा सोरनि बेखौ मिथिनो मोन्नाय जायाखैब्लाबो बेनि सायाव संदान्नाया सोलिगासिनो दं होन्नानै बिथाङा खौरांगिरिनि सिगाडाव फोरमायथियो ।